**DRUŠTVO ZA UPRAVLJANJE INVESTICIONIM FONDOVIMA „POLARA INVEST“ A.D. BANJALUKA**

**NAPOMENE**

**uz finansijske izvještaje DUIF-a Polara Invest a.d. Banja Luka za period od**

**01.01.-30.06.2025. godine**

Banja Luka, juli 2025. godine

1. **OSNIVANJE I DJELATNOST**

Društvo za upravljanje investicionim fondovima „POLARA INVEST“ a.d. Banja Luka (u daljem tekstu: Društvo) je pravni sljedbenik Društva za upravljanje privatizacionim investicionim fondom „Polara Invest“ a.d. Banja Luka, koje je osnovano 29. septembra 2000. godine, na osnovu Rješenja Komisije za hartije od vrijednosti Republike Srpske (u daljem tekstu: KHOV) broj 04-UP-041-109/00 od 5. oktobra 2000. godine, kojim je izdata dozvola za rad Društva.

KHOV je 25. maja 2007. godine donijela Rješenje broj 01-UP-041-2078/07 kojim je data dozvola za nastavak poslovanja Društva za upravljanje privatizacionim investicionim fondom „Polara Invest“ a.d. Banja Luka kao društva za upravljanje investicionim fondovima.

Promjena naziva Društva i usklađivanje sa Zakonom o investicionim fondovima upisano je 7. marta 2008. godine u sudski registar broj 1-11785-00, na osnovu Rješenja Osnovnog suda u Banjaluci broj 071-0-Reg-08-000355.

Skraćeni naziv Društva : „POLARA INVEST“ a.d. Banja Luka

Sjedište Društva: Petra Preradovića 21, Banja Luka

Maticni broj Društva: 1937006

Šifra i naziv djelatnosti: 66.30 - djelatnosti upravljanja fondovima

Osnovna djelatnost Društva je osnivanje i upravljanje investicionim fondovima, odnosno ulaganje novčanih sredstava u ime i za račun akcionara otvorenih investicionih fondova, te obavljanje drugih poslova odredenih zakonom koji uređuje društva za upravljanje i investicione fondove.

Promjena upisa u sudski registar Okružnog privrednog suda u Banjaluci izvršena je 17.07.2015. godine, upisom smanjenja osnovnog kapitala poništenjem sopstvenih akcija. Društvo je povećanje osnovnog kapitala izvršilo pretvaranjem zakonskih rezervi i neraspoređene dobiti što je registrovano kod Okružnog privrednog suda u Banjaluci Rješenjem broj 057-0-Reg-16-000621 od 07.09.2016.godine. Ukupna vrijednost kapitala Društva, na dan 30.06.2024. godine, iznosi 326.372 KM, a struktura kapitala ima sledeći pregled:

* Akcijski kapital 253.000 KM, (506 akcija nominalne vrijednosti 500 KM).
* Zakonske rezerve 25 300 KM
* Nerealizovani dobitci/gubitci (HOV Europlantaže d.d. Hrvatska, ) 11.885 KM
* Neraspoređena dobit ranijih godina 18.803 KM
* Dobitak tekućeg perioda 23.630 KM

Posljednja promjena upisa u sudski registar Okružnog privrednog suda u Banjaluci izvršena je 20.12.2021. godine upisom promjene lica ovlašćenog za zastupanje, izvršnog direktora - Pero Jandrić.

Akcije Društva glase na ime. Društvo je osnovano na neodredeno vrijeme.

Organi Društva su: skupština akcionara, upravni odbor i dva izvršna direktora.

Članovi Upravnog odbora Društva su:

1. Radomir Repija

2. Davor Maksimović i

3. Vladan Jović

Vladan Jović je imenovan u Upravni odbor na osnovu odluke Skupštine akcionara broj: SD 19/23, od 08.12.2023. godine i Rješenja Komisije za hartije od vrijednosti RS broj 01-UP-52-657-2/23 od 28.12.2023. godine kojom se izdaje dozvola Vladanu Joviću za obavljanje funkcije člana upravnog odbora Društva za upravljanje investicionim fondovima „Polara Invest“ a.d. Banja Luka.

Izvršni direktori Društva su Vladan Jović i Pero Jandrić.

U 2025. godini Društvo je imalo prosječno 6 zaposlenih.

09.09.2022. god. izvršeno je spajanje OAIF Polara Adriatic Fond (Rješ. KHOV br. 01-UP-51-322-7/22 od 05.07.2022.g.), OMIF Privrednik Invest (Rješ. KHOV br. 01- UP-51-322-5/22 od 05.07.2022.g.), na način da su cjelokupna imovina i obaveze navedenih fondova prenešene na OAIF Jahorina Koin. Fondovi OAIF Polara Adriatic Fond i OMIF Privrednik Invest su prestali da postoje navedenim danom spajanja.

**2**. **OSNOVE ZA SASTAVLJANJE FINANSIJSKIH IZVJEŠTAJA**

Računovodstvena evidencija bazirana je na sledećim računovodstvenim propisima:

- Zakon o računovodstvu i reviziji u Republici Srpskoj,

-Međunarodnim standardima finansijskog izvještavanja (MSFI) i Međunarodnim računovodstvenim standardima koji se odnose na poslovnu aktivnost Društva,

- Pravilnik o kontnom okviru i sadržini računa u kontnom okviru za privredna društva, zadruge i druga pravna lica i preduzetnike,

- Pravilnik o sadržini i formi obrazaca finansijskih izvještaja za privredna društva, zadruge i druga pravna lica i preduzetnike.

Iznosi prezentovani u finansujskim izvještajima izraženi su u konvertibilnim markama (KM), zvaničnoj valuti u Bosni i Hercegovini i Republici Srpskoj.

**3. RAČUNOVODSTVENE POLITIKE**

**Dugoročna nematerijalna imovina**

Nematerijalnom imovinom smatraju se osnivačka ulaganja, ulaganja u probnu proizvodnju, ulaganje u istraživanje i razvoj koncesije, patenti i licence i slična prava, ulaganja u pribavljanja nematerijalnih sredstava.

Nematerijalnu imovinu Društva čini računovodstveni softver.

Nematerijalna imovina se početno odmjerava po nabavnoj vrijednosti. Naknadno se vrednuje po nabavnoj vrijednosti umanjenoj za akumuliranu amortizaciju. Amortizacija se obračunava po linearnoj metodi. Procijenjeni vijek trajanja je 15 godina.

**Dugoročna materijalna imovina**

Dugoročnu materijalnu imovinu čine nekretnine, postrojenja ,oprema i investiciona nekretnina u vlasništvu pravnog lica, postrojenja i oprema uzeta u finansijski lizing, alat i inventar sa kalkulativnim otpisom tokom više godina i ostale nekretnine , postrojenja i oprema koji ispunjavaju uslove za priznavanje po MRS, odnosno MSFI, kao i ulaganja za pribavljanje nekretnina, postrojenja, opreme i investicione nekretnine.

Nekretnine, postroenja i oprema početno se iskazuje po troškovima nabavke (fakturna cijena) uključujući carinske i ostale nepovratne troškove koji se mogu povezati dovođenjem sredstva u radno stanje za namjeravanu upotrebu, a nakon umanjenja za diskonte, rabate i subvencije (bruto knjigovodstvena vrijednost) .

Naknadno odmjeravanje nakretnina, postrojenja i opreme vrši se primjenom modela nabavne vrijednosti – amortizovanjem priznate vrijednost sredstva umanjene za procijenjenu rezidualnu vrijednost i eventualne akumulirane gubitke od umanjenja vrijednosti tokom njegovog vijeka trajanja.

Izdaci koji produžavaju vijek korištenja, povećavaju kapacitet, unapređuju sredstva predstavljaju naknadne izdatke koji povećavaju vrijednost sredstva. Troškovi svakodnevnog servisiranja i održavanja nekretnina,postrojenja i opreme priznaju se kao rashodi u bilansu uspijeha kada nastanu.

Dobitak ili gubitak koji nastaje od povlačenja ili otuđenja dugoročne materijalne imovine (nekretnine i opreme) utvđuje se kao razlika između istog prihoda od prodaje i neotpisanog iznosa sredstava koji se iskazuje kao prihod ili rashod u bilansu uspjeha.

**Amortizacija**

Osnovica za obračun amortizacije nekretnina i opreme , je nabavna vrijednost. Metod obračuna amortizacije je lienarni. Amortizacione stope se određuju u zavisnosti od vijeka upotrebe osnovnog sredstava.

**Kratkoročna potraživanja i plasmani**

Kratkoročna potraživanja čine potraživanja po osnovu prodaje, potraživanja iz specifičnih poslova i ostala potraživanja.

Potraživanja po osnovu prodaje (potraživanja od kupaca ) priznaju se i vrednuju u skladu sa MSFI 9, MSFI 15 i drugim relevantnim MRS/MSFI.

Ostala potraživanja (potraživanja za kamate i dividende, potraživanja od zaposlenih, državnih organa i organizacija, potraživanja od pretplaćenih poreza i doprinosa i ostala kratkoročna potraživanja) vrednuju se po nominalnoj vrijednosti umanjenoj za indirektni otpis, po odluci rukovodstva za nenaplativa potraživanja odnosno za direktni otpis ako je nenaplativost potraživanja dokumentovana.

**Gotovinski ekvivalenti i gotovina**

Gotovinski ekvivalenti i gotovina obuhvataju novčana sredstva na poslovnim računima i gotovinu u blagajni . Gotovina i depoziti po viđenju procjenjuju se po nominalnoj vrijednosti Gotovina depoziti po viđenju u stranoj valuti procenjuju se po srednjem kursu strane valute na dan bilansa.

**Kapital**

Kapital čine osnovni kapital, rezervni kapital (zakonske i statutarne rezerve), revalorizacione rezerve, nerealizovanih dobitaka/gubitaka po osnovu finansijskih sredstava raspoloživih za prodaju i neraspoređeni neto dobitak ranijih ili tekuće godine.

Gubitak iz ranijih godina i tekuće godine i nerealizovani gubitak po osnovu finansijskih sredstava raspoloživih za prodaju čine ispravku vrijednosti kapitala.

Kapital i gubitak unose se u bilans u visini nominalne knjigovodstvene vrijednosti.

**Obaveze**

Odložene poreske obaveze, dugoročna rezervisanja i razgraničenja priznaju se u skladu sa MRS 37 i drugim relevantnim MRS/MSFI

Dugoročne obaveze (obaveze koje se mogu konvertovati u kapita, obaveze prema povezanim pravnim licima, dugoročni krediti i zajmovi, obaveze po hartijama od vrijednosti, po lizingu i ostale dugoročne obaveze vrednuju se i priznaju u skladu sa MSFI 9, MSFI 16 i drugim relevantnim MRS/MSFI.

Kratkoročne finansijske obaveze (obaveze po kreditima i zajmovima, hartijama od vrijednosti, obaveze po lizingu) priznaju se i vrednuju u skladu sa MSFI 9 i drugim relevantnim MRS/MSFI.

Obaveze iz poslovanja priznaju se i vrednuju u skladu sa MSFI 9 i drugim relevantnim MRS/MSFI.

Obaveze u stranoj valuti procenjuju se po srednjem kursu strane strane valute na dan bilansa.

**Poslovni prihodi**

Poslovne prihode Društva čine provizije za upravljanje otvorenim investicionim fondovima kojim Društvo upravlja .

Godišnji iznos provizije za upravljanje fondom definisan je prospektima fondova kojim društvo upravlja. Provizija za upravljanje se obračunava dnevno u procentu od neto imovine fonda.

Društvo upravlja sa dva otvorena investiciona fonda – OAIF Adriatic Balanced (u daljem tekstu: Adriatic Balanced) i OAIF Jahorina Koin (u daljem tekstu: Jahorina Koin),

Naknade društvu za upravljanje (3,5% godišnje) obračunava se dnevno na osnovu neto vrijednosti Fonda. Prihod se priznaje u momentu nastanka, bez obzira na vrijeme plaćanja. Evidencija prihoda se usaglašava sa potvđivanjem banke depozitara.

**Poslovne rashode** čine: troškovi ostalog materijala, troškovi goriva i energije, troškovi bruto zarada i naknada zarada, troškovi proizvodnih usluga, troškovi amortizacije, nematerijalni troškovi, porezi i doprinosi nezavisni od rezultata. Svi rashodi se priznaju u nominalnom iznosu nezavisno od plaćanja.

**Porez na dobitak**

Porez na dobitak obračunava se u skladu sa Zakonom o porezu na dobit . Poreska osnovica utvrđuje se poreskom prijavom a poreska stopa je 10%. Poreski propisi Republike Srpske dozvoljavaju da se gubici iz tekuće godine mogu preneti na račun dobitaka iz budućih perioda, ali ne duže od pet godina.

**4. Prihodi**

***4.1. Poslovni prihodi -*Napomena 5BU**

Osnovni poslovni prihod Društva je prihod od provizije za upravljanje Fondom koji je obračunat na osnovu Izvještaja Centralnog registra hartija od vrijednosti Banja Luka kao Depozitara, a na način kako je to navedeno u tački 3.7. ovoga izvještaja. Ovaj prihod je ostvaren u iznosu od KM 236.814 KM od čega je prihod po osnovu upravljanja 230.394.,21 KM i prihod od izlazne naknade 420.04 KM.

|  |  |  |
| --- | --- | --- |
| **Opis** | **2024** | **2025** |
| Prihodi od prodaje učinaka | 231.229 | 236.814 |
| Ostali poslovni prihodi |  |  |
| **Ukupno poslovni prihodi** | **231.229** | **236.814** |

**4.2. Finansijski prihodi *-*Napomena 6BU**

Finansijski prihodi su iskazani po osnovu kamata na depozit po viđenju kod poslovnih banaka.

|  |  |  |
| --- | --- | --- |
| **Opis** | **2024** | **2025** |
| Prihodi od kamata | 0,00 | 0,00 |
| **Ukupno finansijski prihodi** | **0,00** | **0,00** |

**5. Rashodi *-* Napomena 7BU**

***5.1. Poslovni rashodi***

|  |  |  |  |  |  |  |
| --- | --- | --- | --- | --- | --- | --- |
| Opis | | 30.06.2024 | | | 30.06.2025 | |
| Troškovi kanc. i rež. materijala | | 517 | | | 1122 | |
| Troškovi elektro energije | | 1.247 | | | 1.451 | |
| Troškovi goriva | | 850 | | | 936 | |
| Troškovi vode | | 94 | | | 33 | |
| *Troškovi materijala, goriva i energije* | | **2.708** | | | **3.542** | |
|  | |  | | |  | |
| Opis | | **30.06.2024** | | **30.06.2025** | | |
| Troškovi bruto zarada | | 116.174 | | 106.600 | | |
| Troškovi otpremnina | | 7.500 | | 0.00 | | |
| Troškovi zaposlenih na službenom putu | | 1.492 | | 1.470 | | |
| Troškovi bruto naknada UO DUIF | | 8.996 | | 9.600 | | |
| Ostale naknade zaposlenim | | 10.293 | | 9.800 | | |
| *Troškovi zarada i ostalih ličnih rashoda* | | **144.455** | | **127.470** | | |
|  |  | |  | | |
| Opis | **30.06.2024** | | **30.06.2025** | | |
| Troškovi PTT usluga | 1.779 | | 500 | | |
| Troškovi usluga održavanja | 900 | | 6204 | | |
| Troškovi zakupa | 8.600 | | 9600 | | |
| Trošak reklama | 653 | | 3300 | | |
| Trošak komunalnih usluga | 223 | | 300 | | |
| UKUPNO | **12.155** | | **19.904** | | |

**5.2. Nematerijalni troškovi**

Najznačajniji troškovi u ovoj kategoriji ostvareni su po osnovu troškova neproizvodnih usluga i to najvećim dijelom po osnovu tehničke podrške informacionom sistemu 1.780 KM, naknade depozitaru u iznosu od 15.830,24 KM, revizorske usluge 5.534,31 KM, troškovi advokatskih usluga 17.471,72 KM, troškovi stručnog usavršavanja (seminari) 3.474 KM, usluge čišćenja prostorija 1.320 KM, troškovi BL berze 300 KM, troškovi platnog prometa 1.216,77 KM, porez na zakup posl.prostora 998 KM, obavezno osiguranje lica 300 KM, iznajmljivanje kopir aparata 205 KM, ostale naknade šume, ppz, vode 288 KM.

|  |  |  |
| --- | --- | --- |
| **Opis** | **30.06.2024** | **30.06.2025** |
| Troškovi neproizvodnih usluga | 48.267 | 30.025 |
| Troškovi reprezentacije | 786 | 1.311 |
| Troškovi sudskih, administrativnih i drugih taksa i naknada | 1.062 | 417 |
| Kamate po ostalim obavezama | 1.811 | 0,00 |
| **UKUPNO** | **51.926** | **31.753** |

**6. GOTOVINA I GOTOVINSKI EKVIVALENTI – Napomena 2BS**

Gotovina koja se nalazi na računima u poslovnim Bankama na dan 30.06.2024. godine iznosi 338.665 KM. Iskazano stanje odgovara stanju na transakcionim računima kod poslovnih banaka i blagajničkog dnevnika Društva na dan bilansiranja.

|  |  |  |
| --- | --- | --- |
| Opis | Stanje 30.06.2024. | Stanje 30.06.2025. |
| Gotovina na žiro-računima | 338.266 | 358.573,60 |
| Gotovina u blagajni | 399 | 25,4 |
| Gotovina | **338.665** | **358.599** |

**7.** **KAPITAL**

Društvo je inicijalno osnovano sa akcijskim kapitalom u visini od 500,000 KM podijeljenim na 1.000 običnih (redovnih) akcija, nominalne vrijednosti od 500 KM po akciji. Osnovni sud u Banjaluci je dana 26.12.2008, godine donio Rješenje broj 071-0-Reg-08- 002570 kojim je upisana promjena (istupanje osnivača Gorana Šakotića i Borislava Pandžića) i sticanje sopstvenih akcija kod Društva (98 sopstvenih akcija, iznos uloga 49,000 KM), Ove akcije su poništene Rješenjem Okružnog privrednog suda Banjaluka broj 057-0- Reg-10-001939 od 26. novembra 2010. godine, te je po tom osnovu u sudski registar upisano smanjenje osnovnog kapitala Društva, koji od novembra 2010. godine iznosiio 451,000 KM.

Okružni privredni sud Banjaluka je 24.12.2010. godine donio Rješenje broj 057-0-Reg- 10-002197, kojim je upisana promjena (istupanje osnivača Milana Subotića iz Kozarske Dubice) i sticanje sopstvenih akcija kod Društva (98 sopstvenih akcija, iznos uloga 49,000 KM). Okružni privredni sud u Banjoj Luci je 15.11.2012. godine donio Rješenje broj 057-0- Reg-12-001880, kojim je upisano smanjenje kapitala Društva, koji tada iznosi 402,000 KM (804 akcije nominalne vrijednosti 500 KM).

Okružni privredni sud u Banjoj Luci je 20.12.2012. godine donio Rješenje broj 057-0- Reg-12-003020, kojim je upisana promjena akcionara Društva (istupanje akcionara Milke Trivanović i sticanje sopstvenih akcija). U sudski registar Okružnog privrednog suda u Banjoj Luci 22.04.2014. godine upisana je promjena odnosa u akcionarskim udjelima.

Promjena upisa u sudski registar Okružnog privrednog suda u Banjoj Luci izvršena je 17.07.2015, godine, upisom smanjenja osnovnog kapitala poništenjem sopstvenih akcija. Društvo je povećanje osnovnog kapitala izvršilo pretvaranjem zakonskih rezervi i neraspoređene dobiti što je registrovano kod Okružnog privrednog suda u Banjaluci Rješenjem broj 057-0-Reg-16-000621 od 07.09.2016.godine.

Ukupna vrijednost kapitala Društva na dan 30.06.2024.g. iznosi 253.000 KM (506 akcija nominalne vrijednosti 500,00 KM).

Vlasnička struktura Društva:

|  |  |  |  |
| --- | --- | --- | --- |
| Ime i prezime/ Naziv akcionara | Broj akcija | Iznos uloga | Procenat vlasn. |
| Galič Stanko | 456 | 228.000 | 90,1185770 % |
| AG D.D. | 50 | 25.000 | 9,8814229% |

**Kapital – Napomena – 3BS**

Struktura osnovnog kapitala društva na dan 30.06.2025. godine čine:

* Akcijski kapital 253.000 KM, (506 akcija nominalne vrijednosti 500 KM).
* Zakonske rezerve 25 300 KM
* Neraspoređena dobit ranijih godina 96.403 KM (Odluka o isplati dividende u iznosu 70.000 KM donesena 16.06.2025.g., ali na dan izvještavanja nije bila izvršena isplata)
* Dobitak tekućeg perioda 23.630 KM

**Ukupno kapital 386.587 KM**

**8. KRATKOROČNE OBAVEZE – Napomena 4BS**

Kratkoročne obaveze Društva na dan 30.06.2025. godine ukupno iznose 34.482 KM.

Najvećim dijelom se sastoje od obaveza su obaveze prema dobavljačima u RS i Federaciji BH u iznosu od 11.637 KM, obaveze za zarade zaposlenih i naknade zarada u iznosu od 11.872,37 KM ,kao i preostalih tekućih obaveza prema UO i naknada u iznosu od 1.050 KM obaveze za ostale poreze i doprinose u iznosu od 9.823 KM.

**Sudski sporovi:**

Društvo trenutno vodi jedan sudski postupak po tužbi Privredno društvo „ETA živilska industrija“ d.o.o. Kamnik Ul.Kajuhova pot br.4 1241 Kamnik broj: 57 0 Ps 142229 23 Rs, od dana 02.11.2023. godine (tuženi fondovi sa kojima Društvo upravlja).

Banja Luka, juli 2025. godine

Lice odgovorno za sastavljanje nota:

--------------------------------------------

Maja Branković br.SRT-1488/25

Izvršni direktori:

--------------------------------------------

Vladan Jović

--------------------------------------------

Pero Jandrić